19 ביולי 2022

יצואן/ית יקר/ה

**הנדון – מילוי ייפוי כוח לסוכני מכס לקראת העלאת מערכת שער עולמי ביצוא**

ב- 15 בינואר 2023, תעלה לאוויר מערכת יצוא חדשה במסגרת פרויקט המכס "שער עולמי".

מינהל המכס השקיע רבות באפיון ובפיתוח מערכת מחשוב מבוססת מסרים ללא נייר (Paperless) אשר תפשט הליכים, תשפר ותייעל משמעותית את תהליכי היצוא לקהילייה בכלל ולקהל היצואנים בפרט.

רוב תהליכי היצוא מבוצעים באמצעות סוכני המכס מטעמכם, אך קיימים מספר נושאים בהם אתם היצואנים נדרשים ואחראים לביצועם.

כשלב ראשון וללא קשר למועד עליית המערכת, הינכם מתבקשים להתחיל למלא ולשדר ייפויי כוח המעניק לסוכן המכס את ההרשאה לפעול בשמכם, בין היתר בפעולות יצוא.

סוכנים שכבר קיים להם ייפוי כוח מול סוכן מכס, נדרשים לוודא כי ייפוי הכוח כולל התייחסות לתהליכי היצוא ושהוא בתוקף.

את הטופס יש למלא באופן מקוון באתר רשות המסים בקישור הבא:[**https://www.gov.il/he/service/power-of-attorney**](https://www.gov.il/he/service/power-of-attorney)

לצורך מילוי הטופס, נדרש להצטייד בכרטיס חתימה אלקטרוני של גורם מאשר (נכון להיום: COMSIGN /PERSONAL ID).

אבקש כי תקדימו למלא ולשלוח את ייפויי הכוח, על מנת שתהליך השחרור והגשת הצהרות היצוא עם עליית המערכת יתבצעו ללא עיכובים מיותרים.

בתאריך **31 ביולי, בשעה 14:00** יקיים מינהל המכס וובינר ליצואנים, בשת"פ עם מכון היצוא.

**מטרת הוובינר היא להסביר כיצד מערכת היצוא החדשה פועלת, השפעותיה על הליכי הסחר ולסייע לכם** **להיערך** **מבעוד מועד** **לעליית המערכת לאוויר.**

מצ"ב ההזמנה והלינק להרשמה: <https://www.export.gov.il/school/course/school_webinar_shaar_olami>

מערכת היצוא שער עולמי הוא פרויקט לאומי שישנה את פני הסחר של מדינת ישראל ויתרום משמעותית לקידום היצוא ולתעשייה הישראלית.

בהזדמנות זו, אנו רוצים להודות לכל אחד ואחד מכם, על תרומתכם לתעשייה, ליצוא הישראלי ולכלכלת מדינת ישראל.

נבקשכם להעביר מכתב זה לידיעת כל הגורמים הרלוונטיים.

**בכבוד רב,**

**שרה ביטון יגאל מלכא**

**מנהלת תחום בכירה יצוא גובה בית מכס מרכז ומנהל חדר מצב יצוא**

**העתקים:**

מר כפיר חן, ראש מינהל המכס

גב' ענבל קורקוס, עו"ד, ממונה מכס וסחר חוץ

מר אוהד יפה, מנהל תחום יישומים, אגף טכנולוגיות דיגיטליות ומידע

מר ארז אמיר, מנהל פרויקט יצוא שער עולמי, אגף טכנולוגיות דיגיטליות ומידע

מר אמיר שני, יו"ר ארגון התאגידים של סוכני המכס והמשלחים הבינלאומיים

מר גדי כהן, נשיא לשכת סוכני המכס והמשלחים הבינלאומיים, חיפה

מר יחיאל נויפלד, יו"ר לשכת סוכני המכס והמשלחים הבינלאומיים ת"א

מר יאיר ביטון, יו"ר חטיבת חברות הבלדרות הבינלאומית

מר ברי פינטוב, מנכ"ל ארגון התאגידים של סוכני המכס

גב' נילי שלו, מנכ"לית מכון היצוא

מר נמרוד הגלילי, מנהל תחום בלדרות, לשכת המסחר

גב' מרים צור, מנכ"לית פדקס ישראל

מר רפי רוזליס, מנכ"ל DHL/FC ישראל ודרום אירופה